**Michelangelo Buoarroti**

Michelangelo Buonarroti je bil italijanski slikar, kipar, arhitekt in pesnik. Rodil se je 6. marca 1475 v Toskani, Italija. Je eden najpomembnejših italijanskih umetnikov. Njegova najbolj znana dela so poslikava stropa [Sikstinske kapele](http://sl.wikipedia.org/wiki/Sikstinska_kapela) in freska Poslednja sodba na oltarni steni te kapele, kipi [David](http://sl.wikipedia.org/wiki/David), [Mojzes](http://sl.wikipedia.org/wiki/Mojzes) in [Pieta](http://sl.wikipedia.org/w/index.php?title=Pieta&action=edit&redlink=1), grobnica [Medičejcev](http://sl.wikipedia.org/w/index.php?title=Medi%C4%8Dejci&action=edit&redlink=1) in med arhitekturami [kupola](http://sl.wikipedia.org/w/index.php?title=Kupola&action=edit&redlink=1) [bazilike svetega Petra](http://sl.wikipedia.org/wiki/Bazilika_svetega_Petra) v [Rimu](http://sl.wikipedia.org/wiki/Rim).

**Kip David**

**Življenje in delo**

Michelangelova družina je pripadala nižjemu [plemstvu](http://sl.wikipedia.org/wiki/Plemstvo). Odraščal je v [Firencah](http://sl.wikipedia.org/wiki/Firence) in kasneje v mestecu Settignano, kjer je imel njegov oče kamnolom [marmorja](http://sl.wikipedia.org/wiki/Marmor). Navkljub očetovim željam se je Michelangelo odločil, da se bo učil kiparstva pri [Domenicu Ghirlandaiu](http://sl.wikipedia.org/wiki/Domenico_Ghirlandaio). Navdušeni Domenico ga je priporočil vladarju Firenc, [Lorenzu de' Medici](http://sl.wikipedia.org/w/index.php?title=Lorenzo_de%27_Medici&action=edit&redlink=1) in od leta [1490](http://sl.wikipedia.org/wiki/1490) do [1492](http://sl.wikipedia.org/wiki/1492) je Michelangelo obiskoval Lorenzovo šolo, kjer je izklesal dva reliefa, Bitka [kentavrov](http://sl.wikipedia.org/wiki/Kentaver) in Madona na stopnicah.

[Fresko](http://sl.wikipedia.org/wiki/Freska) Poslednja sodba na oltarju Sikstinske kapele je naročil papež [Pavel III.](http://sl.wikipedia.org/w/index.php?title=Pavel_III.&action=edit&redlink=1) Michelangelo jo je slikal od leta [1534](http://sl.wikipedia.org/wiki/1534) do [1541](http://sl.wikipedia.org/wiki/1541). Leta [1546](http://sl.wikipedia.org/wiki/1546) so Michelangela postavili za glavnega arhitekta nove bazilike svetega Petra v [Vatikanu](http://sl.wikipedia.org/wiki/Vatikan) in naredil je načrte za njeno kupolo.

**Poslednja sodba**  **Michelangelov kip v podobi Mojzesa**

Ko je Michelangelo končal Poslednjo sodbo, so ga obtožili [obscenosti](http://sl.wikipedia.org/w/index.php?title=Obscenost&action=edit&redlink=1) zaradi slik golih oseb, ki imajo vidne [genitalije](http://sl.wikipedia.org/w/index.php?title=Genitalije&action=edit&redlink=1) . Proti njemu so sprožili [cenzorsko](http://sl.wikipedia.org/wiki/Cenzor) kampanjo, da bi slike odstranili, vendar je bil papež na Michelangelovi strani. Po Michelangelovi smrti je bil izdan zakon, da se genitalije prekrije.

**Michelangelo kot arhitekt**

Michelangelo je naredil tudi veliko načrtov za zgradbe. Okrog leta [1530](http://sl.wikipedia.org/wiki/1530) je oblikoval knjižnico Laurentiano v Firencah, ki se drži cerkve svetega Lorenza. Uporabil je nove stile, kot so stebri, ki se proti vrhu tanjšajo in stopnišče s kontrastnimi pravokotnimi in okroglimi oblikami. Michelangelo je tudi zasnoval trg na [Kapitolskem griču](http://sl.wikipedia.org/wiki/Kapitolski_gri%C4%8D). To mu je naročil papež [Pavel III.](http://sl.wikipedia.org/w/index.php?title=Pavel_III.&action=edit&redlink=1), da bi s simbolom novega Rima očaral nemškega kralja [Karla V.](http://sl.wikipedia.org/w/index.php?title=Karel_V.&action=edit&redlink=1), ki naj bi Rim obiskal leta [1538](http://sl.wikipedia.org/wiki/1538). Michelangelo je narisal elipsasto oblikovan tlak na trgu, na sredi katerega stoji kip rimskega cesarja [Marka Avrelija](http://sl.wikipedia.org/wiki/Mark_Avrelij). Trg je oblikovan tako, da za gledalca, ki stoji na balkonu nad njim, izgleda okrogel.

**Trg na** [**Kapitolskem griču**](http://sl.wikipedia.org/wiki/Kapitolski_gri%C4%8D)

**Michelangelo kot človek**

Michelangelo je bil pogosto [aroganten](http://sl.wikipedia.org/w/index.php?title=Aroganca&action=edit&redlink=1) do drugih in vedno nezadovoljen sam s sabo, mislil je, da umetnost prihaja iz notranjega navdiha in iz kulture. V nasprotju s tekmecem, [Leonardom da Vincijem](http://sl.wikipedia.org/wiki/Leonardo_da_Vinci), je Michelangelo videl [naravo](http://sl.wikipedia.org/wiki/Narava) kot sovražnika, ki ga je treba premagati. Prepričan je bil, da je kiparjeva naloga osvoboditi obliko, ki je ujeta v kamnu. To je najlepše vidno pri nekaterih njegovih nedokončanih kipih, ki izgledajo, kakor da se hočejo osvoboditi spon kamna.

Njegovi liki odražajo tudi [moralne](http://sl.wikipedia.org/wiki/Morala) občutke, kar se najbolje vidi na obraznem izrazu Davida. Tudi Poslednja sodba je prikaz velike krize.

Mnoge [anekdote](http://sl.wikipedia.org/wiki/Anekdota) nam prikazujejo, kako zelo je bil Michelangelo cenjen že za časa življenja. Pravijo, da je že kot vajenec naredil tako dovršen kip otroka, da so ga kasneje prodali kot izvirno rimsko starino. Še ena anekdota pravi, da je Michelangelo, ko je končal Mojzesa v Rimu, s kladivom udaril po kolenu kipa in zavpil: »Zakaj ne govoriš z mano?«. Umrl je 18. februarja 1564, v Rimu, Italija. Star je bil 88 let.